Torre medieval situada al marge esquerre de l'Ebre,a uns 9 Km. al sud de Tortosa,concretament,a les estribacions occidentals de la serra del Tossal Redó,enfront de la plana al.luvial i de la torre de la Carrova,situada a l'altre costat del riu.
A nivell geològic,correspon al pliocé,amb conglomerats transportats i retallats per l'erosió del riu.La vegetació es caracteritza per camps de conreus de regadiu a la plana al.luvial i per camps de secà a la terrassa,també s'hi troba vegetació de garric.
S'hi accedeix des de la carretera que surt de Campredó i que discurreix paral.lela al canal esquerre del riu.Al cap d'uns 3 Km. ja es pot veure la torre a l'esquerra,on es trobarà una petita pista per accedir-hi.
La torre és de planta quadrada,coronada per barbacanes.Està construida amb carreus a les cantonades i amb pedra i morter a les parets.L'interior està parcialment enderrocat,es pot accedir-hi per dos forats oberts a nivell de planta als murs occidental i oriental.
Pels voltants de la torre s'hi troba material ceràmic d'època andalusí i moderna.